text: KIF forlænger med "slagterhund"
  02 juli 2016 kl. 11.54
  Endnu en af Tordenskjolds Soldater forlænger med KIF Kolding København.
  KIF Kolding København og Lars Jørgensen er blevet enige om, at tage endnu en sæson. Det skriver KIF Kolding København på klubbens hjemmeside.
  Lars Jørgensen har været med siden KIF Kolding blev til KIF Kolding København. Han beskrives af klubben selv som "vores forsvarsgeneral" og klubbens sportschef Lasse Boesen kalder ham en "slagterhund, der vil give alt for at vinde".
  Selv er Lars Jørgensen fast besluttet på, at næste sæson hos KIF Kolding København skal være bedre end den, der netop er overstået, hvor klubben nåede en skuffende fjerdeplads i herre-håndboldligaen.
  - Jeg er utrolig stolt over at kunne fortsætte med at bære KIF Kolding København farverne, og efter en skuffende sæson er jeg endnu mere opsat på at bringe os til flere sejre  og finaler i den nye sæson, siger Lars Jørgensen på klubbens hjemmeside.
  